যে আন্দোলন কর্মসূচি মিডিয়াতে শিরোনাম হিসাবে প্রচারিত বা প্রকাশিত হবে না তা জনগনের দৃষ্টি কাড়বে না উল্লেখ করে সাবেক এ সাংসদ বলেন, “আন্দোলন বা কর্মসূচী সফল করতে হলে অবশ্যই তা প্রথমে মিডিয়াতে খবরের শিরোনাম হতে হবে। তাহলেই জনগণ সেই আন্দোলন ও কর্মসূচীকে লুফে নিবে। জনগণের অবচেতন সমর্থন, সহানুভূতি ও আকর্ষণ স্বাভাবিকভাবেই সংবাদ শিরোনামের দিকে অনেক বেশি আকর্ষিত থাকে। তাই বলা হয় আন্দোলনের জন্য লাশের প্রয়োজন। লাশ শিরোনাম হয়- শিরোনাম আন্দোলনের জন্ম দেয়। কিন্তু অত্যন্ত উদ্দেশ্য প্রণোদিত ও সুদূর প্রসারী পরিকল্পিত লক্ষ্যে নেত্রীর চারপাশে ঘিরে থাকা চাটুকারেরা বিএনপির আন্দোলন ও কর্মসূচীকে শিরোনাম হতে দিবে না। তাদের ভবিষ্যত স্বার্থেই বিএনপিকে আন্দোলন আন্দোলন খেলাইয়া নির্বাচনের দোরগড়ায় নিয়ে গিয়ে নির্বাচন বয়কট অথবা নির্বাচনে চরম পরাজয়ের মাধ্যমে বেগম খালেদা জিয়াকে চূড়ান্তভাবে মাইনাস করবে। ইসলামিক চেতনায় উজ্জীবিত জাতীয়তাবাদী শক্তির বিরুদ্ধে দেশীয় ও আন্তর্জাতিক ষড়যন্ত্রকারীদের মূল লক্ষ্য বেগম খালেদা জিয়াকে মাইনাস করে ভারতপন্থি তথাকথিত ধর্মনিরপেক্ষ রাজনীতির স্থায়ী শিকড় গাড়া এবং অত্যন্ত সুপরিকল্পিতভাবে বেগম খালেদা জিয়ার চারপাশে ঘিরে থাকা চাটুকারেরা সেই ষড়যন্ত্রকে বাস্তবায়িত করার হীন অপচেষ্টায় নিজের অজান্তে রাজনৈতিক প্রজ্ঞা ও সুদূর প্রসারী দৃষ্টির অভাবে লিপ্ত হয়েছে। আমার এই কথার প্রমাণ পেতে হলে অনেক দেরী হয়ে যাবে যার ফলে তখন আর কিছু করার থাকবে না। যেমন অতীতেও আপনার ছিল না।”